Grupu Delta Kultura Es ta batuka na dia 16 di Dizenbru na Ribeira da Prata pa kumemorason di Festa di Nha Boa Speransa. Y na dia 20 es ta bai batuka la Tenda.
Year: 2009
Formason di Informátika na Sentru Infantil y Juvinil di Tarrafal
Na dia 7 di Dizembru kumesa formason na ária di Informátika, dirigidu pa associason Delta Kultura ku parseria di sentru di Empregu di Somada. Na kel formason li partisipa 7 jovens di Tarrafal ku ideia di abri perispetiva pa futuru. Kel formason kes ta dadu ta ser kumpanhadu di Ingles pa midjor komprenson di mundu […]
Festival di batuku ku midjor susessu di anu
Tudu kontisi na dia 6 di Dizenbru ku grupus di Santiagu keli é midjor iventu di anu ki kontisi na vila Tarrafal. Milharis de gentis ki ben di tudu lugar és ben odja kel festival di batuku. Festival di batuku fasedu na vila Tarrafal de Santiagu na kel fin di simana li dia Domingo 06/12/2009 […]
Formason di Tiatu na Sentru Infantil y Juvenil di Tarrafal
Duranti kel formason di tiatu ki tinha na Sentru Infantil y Juvenil di Tarrafal, Delta Kultura ka dexau bó ké telespetador y ki gosta di sta informadu pa trás. Por issu nhós assisti kel vídeo li pa nhós.
4º Edison festival di batuku ku grupus di Ilha Santigu
Dja sta na 4º Bês ki Asosiasâu Delta Cultura Cabo Verde ku parseria di Camara Municipal di Tarrafal, ta fasi festival di batuku na konsedju di Tarrafal ku grupus di Ilha Santiagu (2006,2007,2008,2009). Nós itenson é pa nu manifesta nos kultura ké Batuku, fasi ki mas Kriánças y jovens partisipa y pa nu ka dexa […]
Insaiu di badju di prugetu-Silensiu, Sodadi y Sonhu dja kumesa
Kumesa onti na sinema di Tarrafal di Santiagu insaiu di badju ku koriografia ki guentis lá di Alemanha bem pa bem partilia ku nós. Parseru di kel prujetu li é Delta Kultura Kabu Verdi y tanztheater global. Na insaiu di onti partisipa txéu joves di Tarrafal mas ku mesmu kontidadi di mudjeris y ku mesmu […]
Dengi dja ataka Kabu Verdi
Prekupason riba prekupason ku es duensa li, ki dja mata tcheu gentis li na Kabu Verdi . Dengi fladu mé um duensa ki ben di mordeda di moskitu ki ta parsi so na dia é ta dou febri altu, doris na korpu, na Kabesa , y é ta saiu alguns kusas na korpu y é […]
Skola Futibol Delta Kultura Kabu Verdi ta disenvolvi trabadjus Sosial.
Skola futibol Delta Kultua dja disenvolvi un trabadju sosial ku kriánsas e jovens. Nu ta insentiva sporti (futibol) pa nu trá nos kriánsa y jovens di kés mal ki ta txíga sés bera, nu ta kunpanhás pa um midjor disenpenhu pissoal na kada um dés atrabês di nós skola futibol. Skola Futibol Delta Kultura ten […]
Silensiu Sodadi y Sonhu
Um prujetu performativu y un ensenason ki ta reúni tiatu badju y vidio y ki ta apresentadu na Santiagu (Kabu Verdi) ku partisipason di gentis ki dja sabi ku kés ki ka sabi. Kel prujetu li é sta djuntu ku Grupu tanztheater-global (direson artistika: Be Vark) y Asosiasãu Cabu-verdiana pa kumunikason interkultural Delta Kultura Kabu […]
Formason di Tiatu
Li na Delta Kultura sta dôs gentis ki ben di Alemanha (Jurgen Pott y Bettina-Maria Henza) es bên da 1 més di formason di tiatu. Nu teni 7 rapazis y 5 meninas entri kés 7 rapazis sta Makilaki Bitxi el é un grandi humorista di Tarrafal. kel tiatu tanbê el é fasedu atrabês di jestu.
kea_Latn eng_Latn pap_Latn kea_Latn kea_Latn kea_Latn scn_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn spa_Latn kea_Latn kea_Latn kea_Latn